b'\n_START_ARTICLE_\nMoj planet (revija)\n_START_SECTION_\nVsebina\n_START_PARAGRAPH_\nTo je edina slovenska naravoslovna revija, ki na razumen in privla\xc4\x8den na\xc4\x8din pomaga otrokom razumeti svet. V njej najdemo veliko pou\xc4\x8dnih \xc4\x8dlankov o \xc5\xbeivalih, rastlinah, \xc4\x8dlove\xc5\xa1kem telesu, tehniki, \xc5\xa1portu, znanosti in pojavih v naravi. V vsaki \xc5\xa1tevilki najdemu tudi plakate, na katerih so najve\xc4\x8dkrat \xc5\xbeivali. O tem, kateri plakat bo objavljen v naslednji \xc5\xa1tevilki, je odvisno od bralcev - vsak mesec namre\xc4\x8d poteka glasovanje. Uredni\xc5\xa1tvo izbere tisti plakat, ki je v\xc5\xa1e\xc4\x8d ve\xc4\x8dini. V reviji lahko zasledimo rubriko Zakaj? Kako? - v njej biologinja Jelka Poga\xc4\x8dnik odgovarja na zanimiva vpra\xc5\xa1anja otrok. Revija vsebuje tudi strip, nagradne kvize, vpra\xc5\xa1anja in kri\xc5\xbeanke._NEWLINE_Iz\xc5\xa1la je tudi posebna zbirka \xc5\xa1tirih knji\xc5\xbeic z naslovi: Konji, Ljubezensko \xc5\xbeivljenje \xc5\xbeivali, \xc5\xbdivljenje na Marsu, Dinozavri._NEWLINE_Avtorica knji\xc5\xbeice Konji je Maja Stopar. Knji\xc5\xbeica vsebuje humorne ilustracije priznanega slikarja Damijana Stepan\xc4\x8di\xc4\x8da. Izvedeli boste kak\xc5\xa1ne pasme konj poznamo, kako so nastali, kaj jedo, kako pravilno skrbeti zanje..._NEWLINE_Avtorica druge knji\xc5\xbeice z naslovom Ljubezensko \xc5\xbeivljenje \xc5\xbeivali je prav tako Maja Stopar, ilustrator pa Damijan Stepan\xc4\x8di\xc4\x8d. V njej zasledimo veliko zabavnih in razburljivih prizorov iz \xc5\xbeivalskega sveta. Izvemo, kako se razli\xc4\x8dne \xc5\xbeivali \xc5\xa1opirijo pred svojimi izbrankami, kako premagujejo tekmece, kako sami\xc4\x8dke zapeljejo sam\xc4\x8dka..._NEWLINE_Avtor knji\xc5\xbeice \xc5\xbdivljenje na Marsu je Sa\xc5\xa1o Avsec. V njej so zbrani podatki o Marsu in njegovih lunah. Ob prebiranju izvemu zakaj je planet rde\xc4\x8de barve, kaj bi morali storiti, da bi lahko \xc5\xbeiveli na njemu, kako pridobivamo podatke o njemu in podobno._NEWLINE_V knji\xc5\xbeici Dinozavri, pisatelja Antona Komata zasledimo najnovej\xc5\xa1a spoznanja o dinozarvih. Izvemo lahko veliko zanimivega o njihovem videzu, obrambnih sposobnostih in napadalskih strategijah, najdbah v Sloveniji...\n_START_SECTION_\nPovezanost z revijo Mini Moj planet\n_START_PARAGRAPH_\nRevija Mini Moj planet je mlaj\xc5\xa1i bratec revije Moj planet. Namenjena je otrokom v pred\xc5\xa1olski dobi in v prvem razredu osnovne \xc5\xa1ole. Vsebine so predstavljene in prirejene tako, da jih razumejo otroci, ki \xc5\xa1e ne znajo brati oziroma se \xc5\xa1e u\xc4\x8dijo. Poleg velikih ilustracij in fotografij so kratka in preprosta besedila. V vsaki reviji pa zasledimo tudi barvne posterje, nalepke in kartonke.\n_START_SECTION_\nPodatki o reviji\n_START_PARAGRAPH_\nRevija je mese\xc4\x8dnik, na leto izide 12 \xc5\xa1tevilk. Izdaja jo zalo\xc5\xbeba Mladinska knjiga._NEWLINE_Odgovorna urednica revije: Maja Baj\xc5\xbeelj_NEWLINE_Naslov uredni\xc5\xa1tva: Moj planet, 1536 Ljubljana_NEWLINE_Likovno-tehni\xc4\x8dno urejanje: Mojca Orehek_NEWLINE_Oblikovna zasnova: Vito Cof_NEWLINE_Lektorica: Vera Jakopi\xc4\x8d_NEWLINE_Izdaja: Mladinska knjiga Zalo\xc5\xbeba, d.d, Slovenska 29, 1000 Ljubljana'